​ຜູ້​ນໍາ 21 ປະ​ເທດ​ຂອງ​ກຸ່ມ​ເອ​ເພັກ ​ປະຊຸມສຸດຍອດກັນ ທີ່ຮາວາຍ (ເບິ່ງວີດີໂອ)
ກອງ​ປະ​ຊຸມ​ສຸດ​ຍອດ​ຄັ້ງ​ນີ້​ມີ​ຂຶ້ນ ​ໃນ​ຂະນະ​ທີ່​ປະທານາທິບໍດີ ໂອ​ບາມາ ສືບ​ຕໍ່ຄວາມ​ພະຍາຍາມ ​​ເພື່ອ​ກະຕຸກ​ຊຸກຍູ້​ເສດຖະກິດຂອງ​ສະຫະລັດ.
ປະທານາທິບໍດີອອກເດີນທາງ ໃນວັນສຸກມື້ນີ້ ໄປຍັງລັດຮາວາຍ ບ່ອນທີ່ທ່ານຈະເປັນເຈົ້າພາບ ຈັດກອງປະຊຸມສຸດຍອດຂອງ ສະພາຮ່ວມມືເສດຖະກິດແຫ່ງຂົງເຂດເອເຊຍ-ປາຊີຟິກ ຫລືເອເພັກ ທີ່ໄດ້ຈັດຕັ້ງຂຶ້ນມາໃນປີ 1989 ເພື່ອປັບປຸງການຮ່ວມມືດ້ານເສດຖະກິດແລະເປີດກ້ວາງ ການຄ້າໃຫ້ເປັນເສລີຫລາຍຂຶ້ນໃນບັນດາປະເທດສະມາຊິກ ຫລັງຈາກນັ້ນ ທ່ານໂອບາມາ ຈະເດີນທາງຕໍ່ໄປຍັງຂົງເຂດເອເຊຍ{ປາຊີຟິກ ຕາມທີ່ຜູ້ສື່ຂ່າວວີໂອເອອາວຸໂສປະຈໍາທໍານຽບຂາວ Dan Robinson ລາຍງານມານັ້ນ ກໍແມ່ນວ່າ ທ່ານໂອບາມາຈະນໍາເອົາການຄໍ້າປະກັນທາງ ເສດຖະກິດແລະຄວາມໝັ້ນຄົງ ໄປມອບໃຫ້ຂົງເຂດດັ່ງກ່າວ ໃນການຢ້ຽມຢາມເປັນເວລາ 9 ວັນຂອງທ່ານ ທີ່ຈະໂຮມທັງການຢ້ຽມຢາມອອສເຕຣເລຍ ແລະເຂົ້າຮ່ວມກອງປະຊຸມສຸດຍອດເອເຊຍຕາເວັນ ອອກທີ່ເກາະບາຫລີ ປະເທດອິນໂດເນເຊຍ ດາຣາມີເລຶ່ອງນີ້ມາສະເໜີທ່ານໃນອັນດັບຕໍ່ໄປ ບັນດາຜູ້ນໍາ 21 ປະເທດຂອງກຸ່ມເອເພັກ ໄດ້ມາປະຊຸມກັນໃນສະຫະລັດເທື່ອສຸດທ້າຍໃນປີ 1993 ເວລາອະດີດປະທານາທິບໍດີ ບິລ ຄລິນຕັນ ເປັນເຈົ້າພາບຈັດກອງປະຊຸມທີ່ນະຄອນ ຊີແອດເຕິ້ລ (Seattle) ລັດວໍຊິງຕັນ ກອງປະຊຸມສຸດຍອດຄັ້ງນີ້ມີຂຶ້ນ ໃນຂະນະທີ່ປະທານາທິບໍດີ ບາຣັກ ໂອບາມາ ສືບຕໍ່ຄວາມ ພະຍາຍາມເພື່ອກະຕຸກຊຸກຍູ້ເສດຖະກິດຂອງສະຫະລັດ ໃຫ້ກ້າວອອກມາຈາກສະພາວະ ຖົດຖອຍ ແລະເນັ້ນຍໍ້າຄວາມສໍາຄັນຂອງການຄ້າເສລີໃນການຊ່ວຍສ້າງວຽກເຮັດງານທໍາ ແລະການທ້າທາຍຈາກການແຂ່ງຂັນຈາກພວກເສດຖະກິດໃນຂົງເຂດເອເຊຍ ໂດຍສະເພາະ ຈີນນັ້ນ ທ່ານ Ernest Bower ແຫ່ງສູນກາງສຶກສາຍຸດທະສາດແລະລະຫວ່າງປະເທດ ຫລື CSIS ກ່າວວ່າ ນອກນັ້ນແລ້ວ ທ່ານໂອບາມາຍັງຈະຕ້ອງໄດ້ສົ່ງສານໃຫ້ຄວາມໝັ້ນໃຈ ກັບຄືນໄປ ຍັງຊາວອະເມຣິກັນໃນປະເທດ ນໍາດ້ວຍ ທ່ານ ເອແນສທ໌ ບາວເອີ ເວົ້າວ່າ ກຸ່ມເອເພັກໄດ້ພະຍາຍາມມາດົນກວ່າສິບປີແລ້ວ ເພື່ອສ້າງຕັ້ງເຂດການຄ້າເສລີທີ່ກວ້າງໃຫຍ່ ຢູ່ໃນຂົງເຂດເອເຊຍ-ປາຊິຟິກນັ້ນ ແຕ່ຄາດກັນວ່າ ໃນກອງປະຊຸມປີນີ້ ສະຫະລັດ ແລະ 8 ປະເທດສະມາຊິກໃນກຸ່ມເອເພັກ ຈະປະກາດຂໍ້ຕົກລົງກ່ຽວກັບໂຄງຮ່າງສັນຍາການຄ້າໃນ ຂອບເຂດທີ່ນ້ອຍກວ່ານັ້ນ ທີ່ເອີ້ນວ່າ ພາຄີຂ້າມປາຊິຟິກ Trans-Pacific Partnership ຫລື TPP ຈີນໄດ້ອອກປາກສະແດງຄວາມເປັນຫ່ວງ ກ່ຽວກັບກຸ່ມການຄ້າດັ່ງກ່າວ ທ່ານ Michael Green ເປັນນັກວິເຄາະແຫ່ງສູນກາງສຶກສາຍຸດທະສາດແລະລະຫວ່າງປະເທດ CSIS ທ່ານ ໄມເກິລ ກຣີນ ເວົ້າວ່າ: ຄວາມສໍາພັນດ້ານເສດຖະກິດແລະຄວາມໝັ້ນຄົງທີ່ສະລັບຊັບຊ້ອນກັບຈີນ ໂຮມທັງການ ຍາດແຍ່ງກັນອ້າງເອົາກໍາມະສິດໃນເຂດທະເລຈີນໃຕ້ນັ້ນ ແມ່ນເປັນຫົວຂໍ້ສໍາຄັນຂອງການ ເດີນທາງຂອງທ່ານໂອບາມາ ໃນຄັ້ງນີ້ ກ່ອນກອງປະຊຸມສຸດຍອດເອເພັກນີ້ ພວກເຈົ້າໜ້າທີ່ອາວຸໂສຂອງສະຫະລັດ ໄດ້ພາກັນ ເດີນທາງໄປຢ້ຽມຢາມຂົງເຂດນີ້ກ່ອນແລ້ວ ໂຮມທັງລັດຖະມົນຕີປ້ອງກັນປະເທດສະຫະລັດ Leon Panetta ແລະຮອງລັດຖະມົນຕີຕ່າງປະເທດ Williams Burns ທີ່ກ່າວວ່າ: ທ່ານ ບາວເອີ ແຫ່ງສູນກາງສຶກສາຍຸດທະສາດແລະລະຫວ່າງປະເທດ CSIS ກ່າວວ່າ ການຮັບປະກັນຂອງສະຫະລັດຕໍ່ຄວາມໝັ້ນຄົງຂອງຂົງເຂດນັ້ນ ແມ່ນຢູ່ເບື້ອງຫລັງການ ໄປຢ້ຽມຢາມຂອງທ່ານໂອບາມາທີ່ປະເທດອອສເຕຣເລຍ ທີ່ຈະອະນຸຍາດໃຫ້ກອງທັບ ສະຫະລັດ ເຂົ້າໄປໃຊ້ດິນແດນຂອງຕົນຫລາຍຂຶ້ນນັ້ນ ທ່ານ ບາວເອີ ກ່າວວ່າ: ການເດີນທາງຂອງທ່ານໂອບາມາໃນຄັ້ງນີ້ ມີຂຶ້ນໃນຊ່ວງເວລາຫົວລ້ຽວຫົວຕໍ່ ຢູ່ພາຍໃນ ປະເທດ ຊຶ່ງວັນເສັ້ນຕາຍ ທີ່ 25 ພະຈິກ ກໍາລັງຫຍັບໃກ້ເຂົ້າມາ ສໍາລັບໃຫ້ຄະນະກໍາມະ ການນຶ່ງຂອງລັດຖະສະພາຕົກລົງກັນໃຫ້ໄດ້ ກ່ຽວກັບການຕັດການໃຊ້ຈ່າຍຂອງລັດຖະ ບານລົງ 1200 ຕື້ໂດລານັ້ນ ການຕັດສິນໃຈກ່ຽວກັບເລື້ອງນີ້ ຫລືການບໍ່ສາມາດປານີປານອມກັນໄດ້ນັ້ນ ແມ່ນຈະສົ່ງ ຜົນກະທົບທີ່ກວ້າງໄກ ແລະຈະກໍຖືກຕິດຕາມສິ້ງຊອມເບິ່ງຢ່າງໃກ້ຊິດ ໂດຍພວກຜູ້ນໍາ ຂົງເຂດເອເຊຍ-ປາຊິຟິກ ທີ່ທ່ານໂອບາມາຈະພົບປະຫາລືນໍາໃນການຢ້ຽມຢາມຂອງທ່ານ ໃນຄັ້ງນີ້